**SREDNJA ŠKOLA BEDEKOVČINA**

**Ljudevita Gaja 1, 49221 Bedekovčina**

KLASA: 112-02/24-02/01

URBROJ: 2140-86-24-1

Bedekovčina, 6. prosinca 2024.

Na temelju članka 9. Odluke o korištenju školskih sportskih dvorana te ostalih prostora i opreme školskih ustanova kojih je osnivač Krapinsko-zagorska županija („Službeni glasnik Krapinsko-zagorske županije“ broj 2/2023), članka 9. Pravilnika o korištenju školske sportske dvorane te ostalih prostora i opreme škole Srednje škole Bedekovčina (KLASA: 602-01/23-01/78, URBROJ: 2140-72-23-1) te Odluke Školskog odbora o raspisivanju javnog natječaja za davanje na korištenje prostora i opreme u vlasništvu Škole (KLASA: 007-03/24-02/03 URBROJ: 2140-86-24-13 od 2. prosinca 2024.), Povjerenstvo za provođenje javnog natječaja objavljuje:

**JAVNI NATJEČAJ**

**za davanje na korištenje školske sportske dvorane**

**te ostalih prostora i opreme škole**

1. Natječajem se daju na korištenje sljedeći prostori na adresi Ljudevita Gaja 1, 49221 Bedekovčina:

a) **sportska dvorana** površine 2400 m2 s pravom korištenja svlačionica i sanitarnih čvorova

b) **Automat za napitke s priključkom električne energije i vode i slične namjene**

1. Prostori se daju na korištenje za sportske treninge, natjecanja, rekreativne aktivnosti, edukacije te druge aktivnosti i programe koji se mogu provoditi u prostoru.
2. Navedeni školski prostori daju se na korištenje u sljedećim terminima:

a) **sportska dvorana –** ponedjeljkom od 17:30 do 22:30 sata

**-** utorkom od 17:30 do 22:30 sata

- srijedom od 16:30 do 22:30 sata

- četvrtkom od 16:30 do 22:30 sata

**-** petkom od 15:00 do 22:30 sata

**-** neradnim danom od 8:00 do 22:00 sata

b) **Automat za napitke s priključkom električne energije i vode i slične namjene –** za mjesec siječanj, veljača, ožujak, travanj, svibanj, lipanj, rujan, listopad, studeni, prosinac

1. Za registrirane sportske klubove i udruge s područja Općine Bedekovčina za radne dane od ponedjeljka do petka, minimalna visina naknade bez PDV-a iznosi:

a) **Sportska dvorana**

Korištenje cijele dvorane:

Sve kategorije do seniora (djeca i mladi) 7,00 €

Seniori 30,00 €

Korištenje 2/3 dvorane:

Sve kategorije do seniora (djeca i mladi) 4,67 €

Seniori 20,00 €

Korištenje 1/3 dvorane:

Sve kategorije do seniora (djeca i mladi) 2, 33 €

Seniori 10,00 €

Za ostale korisnike neovisno o prebivalištu:

Korištenje cijele dvorane 40,00 €

Korištenje 2/3 dvorane 26,67 €

Korištenje 1/3 dvorane 13,33 €

Cijena najamnine sportske dvorane se za korištenje subotom, nedjeljom i u neradne dane (blagdane) uvećava za 20% za sve korisnike **osim kategorija do seniora.**

b) **Automat za napitke s priključkom električne energije i vode i slične namjene**

- 100 € - mjesečno

1. Međusobna prava i obveze između Škole i ponuđača uredit će se Ugovorom. Prostori se daju u pravilu na korištenje na jednu godinu s mogućnošću otkaza Ugovora svake ugovorne strane. Iznimno, uz pisanu suglasnost osnivača Škole, školski prostor i oprema mogu se dati na korištenje i na dulji rok, ako to zahtjeva priroda djelatnosti radi koje se školski prostor i opremu daje na korištenje i ako to neće ometati redovitu djelatnost Škole.
2. Ponudu mogu dostaviti fizičke i pravne osobe.
3. Pri davanju na korištenje školske sportske dvorane te ostalog prostora i opreme prednost imaju programi za djecu i mlade.
4. Vlastoručno potpisana **ponuda mora sadržavati:**

a) Naziv, punu adresu, OIB, ime i prezime osobe za kontakt i telefonski broj ponuditelja, e-mail adresa ponuditelja

b) Vrstu aktivnosti koju želi provoditi u prostoru

c) Željeni termin i trajanje termina

d) Ponuđeni iznos naknade

1. Ponuditelj treba priložiti sljedeću dokumentaciju:

a) rješenje nadležnog tijela o obavljanju određene djelatnosti (npr. za Udruge rješenje o upisu u registar Udruga) – samo pravne osobe

b) presliku osobne iskaznice – samo fizičke osobe

c) ponudu sa svim traženim sadržajem (točka 8.) - **Obrazac 1**

1. Najpovoljnijom ponudom se smatra ona ponuda koja, uz ispunjenje uvjeta iz natječaja, sadrži i najveći iznos naknade. U slučaju da na javni natječaj za isti školski prostor i opremu pristigne više ponuda s istim iznosom naknade, nadmetanje se nastavlja između tih ponuditelja iskazivanjem većeg iznosa od ponuđene visine naknade u pisanom obliku.
2. Pisane ponude se dostavljaju poštom preporučeno ili neposredno predaju na adresi Srednje škole Bedekovčina, Ljudevita Gaja 1, 49221 Bedekovčina, u zatvorenoj omotnici s naznakom: „NE OTVARAJ – PONUDA ZA KORIŠTENJE ŠKOLSKE SPORTSKE DVORANE/ŠKOLSKIH PROSTORA I OPREME“.
3. Rok za podnošenje ponuda je 8 dana od objave natječaja. Javni natječaj je objavljen dana **6. 12. 2024.** na mrežnoj stranici Srednje škole Bedekovčina u rubrici Naslovnica <http://ss-bedekovcina.skole.hr/> i traje do **14. 12. 2024.** godine.
4. Otvaranje ponuda održat će se u prostorijama Srednje škole Bedekovčina dana **18. 12. 2024.** godine u **10,00 sati**.
5. Nepravovremene i nepotpune ponude neće se uzeti u razmatranje.
6. Škola zadržava pravo poništenja natječaja ili dijela natječaja, odnosno neprihvaćanja nijedne pristigle ponude bez posebnog obrazloženja.
7. Odluka o davanju na korištenje ili odluka o poništenju javnog natječaja dostaviti će se svim sudionicima javnog natječaja.
8. Dostavom ponude na natječaj svi ponuditelji dali su privolu Srednjoj školi Bedekovčina za obradu osobnih podataka navedenih u svim dostavljenim prilozima odnosno ispravama za potrebe provedbe javnog natječaja.

**POVJERENSTVO ZA**

**PROVOĐENJE JAVNOG NATJEČAJA**